Ταφές Εποχής Χαλκού στη Θεσσαλία
Creators: name: Ζαφείρη, Δέσποινα Κωνσταντίνου
Publisher: name: Aristotle University of Thessaloniki
Year: 2018
Subjects: Ταφές-Θεσσαλία
Οστεοαρχαιολογία
Burials-Thessaly
Osteology

description: Η παρούσα μεταπτυχιακή διπλωματική εργασία έχει ως βάση της οστεοαρχαιολογική μελέτη που πραγματοποιήθηκε σε σκελετικό υλικό της Μέσης και Ύστερης Εποχής του Χαλκού από το Πετρωτό Τρικάλων και σύγκριση με δημοσιευμένα δεδομένα της ίδιας εποχής από άλλες θέσεις της Θεσσαλίας ( Βελεστίνο και Καζανάκι). Το οστεολογικό υλικό αποτελεί έναν από τους καταλληλότερους δείκτες για την διερεύνηση και ανασύσταση ενός μέρους της κοινότητας αφού παρέχει πληθώρα πληροφοριών σχετικά με τις στρατηγικές διαβίωσης, την διατροφή, την παλαιοδημογραφία και την παλαιοπαθολογία του πληθυσμού. Επιπλέον, στην παρούσα μελέτη αναδεικνύεται η σχέση μεταξύ νεκρών και ζωντανών και ο τρόπος με τον οποίο οι τελευταίοι διαχειρίζονται και αντιλαμβάνονται τον θάνατο μέσα από τις ταφικές πρακτικές, μέσω της συγκέντρωσης όλων των δημοσιευμένων πληροφοριών σχετικών με ταφικά σύνολα ή μεμονωμένων ευρημάτων και την ανασύσταση μιας όσο το δυνατόν ολοκληρωμένης εικόνας του ταφικού ορίζοντα της Θεσσαλίας στην εποχή του Χαλκού. Έπειτα, παρουσιάζονται θέματα ταφονομίας και διαχείρισης του σκελετικού υλικού από το Πετρωτό. Αναφέρονται η προετοιμασία και η μέθοδος μελέτης του υλικού καθώς και η επίδραση των ταφονομικών παραγόντων στην κατάσταση διατήρησης των σκελετικών καταλοίπων. Επιπλέον, ιδιαίτερη μνεία γίνεται στην οργάνωση του χώρου και στην αρχιτεκτονική των τάφων στη συγκεκριμένη θέση αλλά και η μεταχείριση των νεκρών από τους ζωντανούς και οι προεκτάσεις της στην κοινωνία. Ακολουθεί αναλυτική παρουσίαση της μεθοδολογίας που χρησιμοποιήθηκε για τη μελέτη του ανθρωπολογικού υλικού από το Πετρωτό. Ιδιαίτερη έμφαση δίνεται στη μέθοδο που χρησιμοποιήθηκε για το προσδιορισμό του φύλου αλλά και της ηλικίας θανάτου καθώς και οι διάφοροι περιορισμοί που προκύπτουν από τις μεθόδους αυτές και από το ίδιο το υλικό. Στη συνέχεια, παρουσιάζονται τα δεδομένα και τα συμπεράσματα που αφορούν στην παλαιοδημογραφική ανάλυση του σκελετικού δείγματος του Πετρωτού. Αναλύονται οι κατανομές των νεκρών ανά φύλο και ηλικιακή κατηγορία, με σκοπό την εξαγωγή συμπερασμάτων σχετικά με τη σύνθεση του συγκεκριμένου πληθυσμού. Ακόμα, παρουσιάζονται τα παλαιοπαθολογικά και τα δεδομένα της στοματικής υγείας. Παρατίθενται οι μέθοδοι που χρησιμοποιήθηκαν για την αναγνώριση και την καταγραφή των παθολογικών αλλοιώσεων κατά τη συγκεκριμένη μελέτη. Αναφέρονται και ερμηνεύονται τα δεδομένα της παλαιοπαθολογικής μελέτης αναφορικά με το φύλο και την ηλικία των ατόμων, ώστε να εντοπιστούν και να ερμηνευθούν πιθανές διαφορές σχετικές με τις κατανομές των παθήσεων ανά ηλικιακή ομάδα και φύλο. Παρουσιάζονται οι οστεολογικές μελέτες και κυρίως τα παλαιοπαθολογικά δεδομένα που προέκυψαν από το Πετρωτό, το Βελεστίνο και τον θολωτό στο Καζανάκι συγκριτικά, με σκοπό την εξαγωγή συμπερασμάτων για την γενικότερη υγεία των πληθυσμών της Θεσσαλίας στην Ύστερη εποχή του Χαλκού. Τέλος, παρουσιάζονται τα παλαιοδημογραφικά συμπεράσματα αλλά και των ταφικών πρακτικών. Επιπλέον, γίνεται μια προσπάθεια ανάλυσης των συμπερασμάτων αυτών σε ένα ευρύτερο αρχαιολογικό πλαίσιο, με σκοπό την εξαγωγή πληροφοριών για τις διατροφικές συνθήκες και τον γενικότερο τρόπο διαβίωσης και τις ταφικές πρακτικές που χαρακτηρίζουν τον συγκεκριμένο πληθυσμό και ολόκληρη τη Θεσσαλία
description: This postgraduate diploma thesis is based on the osteoarchaeological study carried out in skeletal material of the Middle and Late Bronze Age from Petroto, Trikala and compared with published data from the same period from other locations in Thessaly (Velestino and Kazanaki). Osteological material is one of the most appropriate indicators for the exploration and reconstitution of a part of the community, since it provides a wealth of information on living, nutrition, palaeo-epigraphy and paleopathology of the population. In addition, the present study highlights the relationship between dead and living and the way in which the latter manage and perceive death through burial practices, by gathering all published information about burial sets or individual finds, and rebuilding one as much the complete picture of the funerary horizon of Thessaly in the Bronze Age. Then, there are presented issues of funeral and management of skeletal material from Petroto. It mentions the preparation and method of study of the material as well as the effect of the tafonomic factors on the conservation status of skeletal debris. In addition, particular reference is made to the organization of the site and to the architecture of the tombs in the particular location, but also to the treatment of the dead by the living and its extensions to society. The following is a detailed presentation of the methodology used to study the anthropological material from Petroto. Particular emphasis is given to the method used to determine sex and age of death as well as the various limitations resulting from these methods and from the material itself. Next, the data and conclusions regarding the pseudo-demographic analysis of the skeletal specimen of Petroto are presented. The breakdown of deaths by gender and age category is analyzed to draw conclusions about the composition of the particular population. Palaeopathological and oral health data are also presented. The methods used to identify and record pathological lesions in this study are listed. The findings of the paleopathological study on the sex and age of individuals are reported and interpreted to identify and interpret potential differences in age and gender distribution of diseases. The osteological studies and especially the paleopathological data that emerged from Petroto, Velestino and the tholos in Kazanaki were presented in order to draw conclusions about the general health of the Thessalian populations in the Late Bronze Age. Finally, the palaeodemographical findings and burial practices are presented. In addition, an attempt is made to analyze these conclusions in a wider archaeological context, in order to extract information on the nutritional conditions and the general way of living and the burial practices that characterize the particular population and the whole of Thessaly